záchvaty suchého kašľa v noci
Dobrý deň,
asi piaty deň užívam Stoptussin na suchý kašeľ. Cez deň sa ako tak dá fungovať, no v noci mávam záchvaty kašľa, že ma až napína, a nedá sa mi zaspať, Vedeli by ste mi prosím odporučiť niečo iné, účinnejšie, prípadne nejakú doplnkovú liečbu, bylinkové preparáty, a pod. Ďakujem.
Dobrý deň, ďakujeme za Vašu otázku.
Na liečbu suchého dráždivého kašľa rôzneho pôvodu Vám doporučujem sirup
Tussical.
Tento liek sa užíva bez rady lekára iba krátkodobo na liečbu akútneho kašľa, napríklad akútny zápal horných alebo dolných dýchacích ciest, priedušnice alebo priedušiek. Na liečbu chronického (dlhotrvajúceho) kašľa sa môže užívať iba na odporúčanie lekára.
Alternatívou v liečbe suchého kašľa je sirup
STOPKAŠEĽ Medical sirup Dr. Weiss.
Sirup obsahuje zmes 5 bylinných extraktov (skorocelu, materinej dúšky, boswellie, bazalky a eukalyptu), ktoré pomáhajú zmierniť príznaky bežných ochorení spojených s nachladnutím ako je kašeľ, škriabanie a bolesť v krku.
Zároveň by bolo vhodné zvýšiť príjem vitamínov C a D, dodržiavať pitný režim. Vhodné je aj zvlhčenie vzduchu v byte.
Pokiaľ sa Vám stav nezlepší, alebo sa pridružia aj iné príznaky, tak Vám doporučujem návštevu Vášho lekára.
Pekný deň Vám prajeme.
S pozdravom Martina Vetráková.